সেসিয়া টিবিয়ালিস
সেসিয়া টিবিয়ালিস, এক ধরনের আমেরিকান বোলতা জাতীয় মথ, পপলার ক্লিয়ারুয়িং বোরার বা কটনউড ক্রাউন বোরার হলো সেসিডায়ে পরিবারের একটি মথ। এটি ব্রিটিশ কলাম্বিয়া, কলোরাডো, ইউটাহ, মিশিগান, মন্টানা, ওয়াশিংটন, ক্যালিফোর্নিয়া এবং অ্যারিজোনাসহ উত্তর আমেরিকায় পাওয়া যায়। প্রাপ্তবয়স্ক মথের দেহ কালো ও হলুদ বর্ণের ডোরাযুক্ত এবং ডানা স্বচ্ছ, বোলতার সাথে এদের মিল আছে। লার্ভা সাধারণত লিলাক, গ্রীন এস, পপলার, অ্যাস্পেন, কটনউড এবং ট্রেম্বিলিং অ্যাস্পেন খেয়ে থাকে। এটি পপলার ও উইলো এবং সাধারণত হাইব্রিড পপলার স্টুল বিডের জন্য ক্ষতিকর কীট। এরা তাদের বাহক গাছের নিচের কাণ্ড এবং শিকড় উভয়ের কম্বিয়াল অঞ্চলের (ছাল-কাঠের জোড়াতে) সুরঙ্গতে বাস করে। প্রজাতিটির জীবনচক্র সম্পূর্ণ করতে দুই বছর সময় লাগে, লার্ভা হিসাবে দু'বার শীত অতিবাহিত করে। লার্ভা বাহক গাছের শিকড়গুলো খাওয়ার ফলে মাটিতে রেশম-রেখাযুক্ত কাঠের কুচি কুচি পিউপার চেম্বার হয়। এগুলি গাছের কাণ্ড খাওয়ার ফলে বাকলের ঠিক নিচে পিউপাতে পরিনত হয়। তাদের অবস্থানের উপর ভিত্তি করে, পিউপা জুনের শেষের দিকে বা জুলাইয়ের প্রথম দিকে প্রাপ্তবয়স্ক পতঙ্গ হিসাবে পরিনত হওয়ার আগে মাটি বা ছালের পৃষ্ঠের দিকে চলে আসে।